

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD VUKOVAR**

KLASA: 406-01/17-01/89

URBROJ: 2196/01-02-17-\_\_

Vukovar, \_\_\_\_\_\_\_\_\_\_\_\_\_ 2017. godine

**NACRT**

**DOKUMENTACIJA O NABAVI**

**ZA PROVEDBU OTVORENOG POSTUPKA JAVNE NABAVE**

**MALE VRIJEDNOSTI ZA NABAVU RADOVA:**

**ENERGETSKA OBNOVA ZGRADE**

**EKONOMSKE ŠKOLE VUKOVAR**

VEZANO ZA PROVEDBU UGOVORA O DODJELI BESPOVRATNIH SREDSTAVA ZA PROJEKTE FINANCIRANE IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014.-2020.

Referentni broj Ugovora –KK.04.2.1.03.0200

**Evidencijski broj nabave: MV-17-14**



SADRŽAJ DOKUMENTACIJE:

1. OPĆI PODACI

2. PODACI O PREDMETU NABAVE

3. KRITERIJI ZA KVALITATIVNI ODABIR GOSPODARSKOG SUBJEKTA

4. ESPD

5. ODREDBE O PONUDI

6. OSTALE ODREDBE

7. PRIJEDLOG UGOVORA

8. IZJAVA O DULJINI TRAJANJA JAMSTVENOG ROKA

Prilog 1-TROŠKOVNIK

Prilog 2-ESPD OBRAZAC

Prilog 3-TEHNIČKA DOKUMENTACIJA

**1. OPĆI PODACI**

**1.1. Naručitelj i komunikacija**

Naručitelj: GRAD VUKOVAR, Vukovar, Dr. Franje Tuđmana 1, OIB: 50041264710. Internet adresa: www.vukovar.hr.

Osobe zadužene za kontakt:

- Domagoj Centner, dipl.iur.; adresa e- pošte: domagoj.centner@vukovar.hr, tel. + 385 32 456 597.

-Tihomir Kedmenec, dipl.ing.; adresa e-pošte: tihomir.kedmenec@vukovar.hr, tel. +385 32 456 508

Komunikacija i razmjena podataka između Naručitelja i gospodarskih subjekata predviđena je putem elektroničke pošte navedene kontakt osobe ili putem sustava Elektroničkog oglasnika javne nabave Republike Hrvatske (EOJN).

**1.2. Sukob interesa**

Temeljem članka 80. stavak 2. ZJN 2016 navodimo popis gospodarskih subjekata s kojima je predstavnik naručitelja iz članka 76. stavak 2. ZJN 2016 u sukobu interesa:

Penava Komerc j.d.o.o., Mali dol 14, Jadranovo (Grad Crikvenica), OIB: 48669051850

**1.3. Procijenjena vrijednost nabave**

3.439.096,15 kn bez PDV-a

**1.4.Vrsta ugovora o javnoj nabavi**

Po provedenom postupku javne nabave sklopit će se ugovor o javnoj nabavi radova.

**1.5. Ne provodi se elektronička dražba**

**1.6. Ne uspostavlja se dinamički sustav nabave**

**1.7. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima**

http://www.vukovar.hr/vijesti/sve-vijesti/10970-javne-usluge-iz-dodatka-ii-b-zakona-o-javnoj-nabavi-2

**2. PODACI O PREDMETU NABAVE**

**2.1. Opis predmeta nabave**

Predmet nabave su radovi na energetskoj obnovi zgrade Ekonomske škole Vukovar. Radovi obuhvaćaju: građevinske radove, strojarske radove i elektrotehničke radove.

Predmet nabave nije podijeljen na grupe jer se radi o jedinstvenoj tehničko tehnološkoj cjelini.

Gospodarski subjekti dužni su nuditi cjelokupan predmet nabave.

CPV oznaka i naziv- 45200000-9 Radovi na objektima ili dijelovima objekata visokogradnje i niskogradnje

**2.2. Tehničke specifikacije, količina i troškovnik**

Tehničke specifikacije s količinom, vrstom i detaljnim opisom predmeta nabave su dane u troškovniku i tehničkoj dokumentaciji.

Radovi na energetskoj obnovi zgrade Ekonomske škole u Vukovaru izvode se sukladno Glavnom projektu, ZOP: 04/2016 iz travnja 2016. godine, izrađenom od tvrtke Kiš inžinjering d.o.o., glavni projektant Dragan Kiš,dipl.ing.građ.

Odabrani ponuditelj je obvezan organizirati izvođenje radova na način da se ne remeti uobičajen rad škole jer će se radovi izvoditi i u vrijeme održavanja nastave.

Svi radovi su detaljno specificirani u troškovniku.

U slučaju neusklađenosti troškovnika i glavnog projekta mjerodavan je troškovnik.

U dokumentaciji o nabavi i troškovniku ovog postupka nabave navedena su tehnička pravila koja opisuju predmet nabave pomoću hrvatskih, europskih odnosno međunarodnih normi. Ponuditelj treba ponuditi predmet nabave u skladu s normama iz dokumentacije o nabavi ili jednakovrijednim normama. S toga za svaku navedenu normu navedenu pod dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Količina je definirana sukladno troškovniku koji se nalazi u Prilogu 1, a sastavni je dio dokumentacije o nabavi.

Ponuditelj je dužan ponuditi tj. upisati jedinične cijene i ukupne cijene (zaokružene na dvije decimale) za sve stavke u troškovniku.

Prilikom popunjavanja troškovnika ponuditelj izračunava ukupnu cijenu stavke kao umnožak količine stavke i jedinične cijene stavke. Jedinične cijene stavke i ukupna cijena stavke upisuju se u kunama, bez poreza na dodanu vrijednost.

Ponuditelj ne smije mijenjati izvorni sadržaj troškovnika.

**2.3. Mjesto izvođenja radova**

Vukovar, Stjepana Filipovića 6 na k.č. 393/22, k.o. Vukovar

**2.4. Rok početka i završetka izvršenja ugovora**

Početak radova je odmah po uvođenju u posao.

Planirani rok za uvođenje u posao je najkasnije u roku od 15 kalendarskih dana od obostranog potpisa ugovora.

Rok za završetak radova je 7 mjeseci od dana uvođenja ugovaratelja u posao, poštujući dinamički plan izvođenja predmetnih radova.

Pod završetkom ugovorenih radova smatra se dan kada je ugovaratelj uredno izvršio radove što se utvrđuje zapisnikom o uredno izvršenim radovima koji potpisuju predstavnik naručitelja, ugovaratelja i nadzorni inženjer.

U navedeni rok za završetak ugovorenih radova je uključeno i vrijeme potrebno za provođenje internog tehničkog pregleda. koje je naručitelj obvezan provesti u roku od 15 kalendarskih dana od dana zaprimanja pisane obavijesti ugovaratelja o izvedenim radovima na gradilištu.

**2.4. Opcije i moguća obnavljanja ugovora**

Sukladno prijedlogu ugovora koji je sastavni dio dokumentacije.

**3. KRITERIJI ZA KVALITATIVNI ODABIR GOSPODARSKOG SUBJEKTA**

Kriterije za kvalitativni odabir gospodarski subjekt u ponudi preliminarno dokazuje dostavom ispunjenog obrasca Europske jedinstvene dokumentacije o nabavi (dalje: ESPD).

**A) OSNOVE ZA ISKLJUČENJE GOSPODARSKOG SUBJEKTA**

U slučaju zajednice gospodarskih subjekata i/ili oslanjanja na sposobnost drugih gospodarskih subjekata i/ili sudjelovanja podugovaratelja postojanje razloga isključenja utvrđuje se **pojedinačno** za sve članove zajednice, za svakog gospodarskog subjekta na čiju se sposobnost oslanja i za svakog podugovaratelja.

**3.1 Nekažnjavanje - obvezni razlozi isključenja sukladno članku 251. ZJN 2016**

Naručitelj će iz postupka javne nabave isključiti gospodarskog subjekta u bilo kojem trenutku tijekom postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

***Za potrebe utvrđivanja okolnosti iz točke 3.1. gospodarski subjekt u ponudi dostavlja:***

*ispunjeni obrazac ESPD - Dio III. Osnove za isključenje, Odjeljak A: Osnove povezane s kaznenim presudama*

***Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje gospodarskog subjekta iz točke 3.1.:***

izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. ZJN 2016

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz članka 251. stavka 1. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**3.2 Plaćene dospjele porezne obveze i obveze za mirovinsko i zdravstveno osiguranje - obvezni razlozi isključenja sukladno članku 252. ZJN 2016**

Naručitelj će iz postupka javne nabave isključiti gospodarskog subjekta ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Za potrebe utvrđivanja okolnosti iz točke 3.2. gospodarski subjekt u ponudi dostavlja:**

*ispunjeni obrazac ESPD - Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje*

**Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje gospodarskog subjekta iz točke 3.2.:**

potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. ZJN 2016

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz članka 252. stavka 1. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**B) KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

**3.3. Sposobnost za obavljanje profesionalne djelatnosti**

Ponuditelj mora dokazati upis u sudski, obrtni, strukovni ili drugi odgovarajući registar u državi poslovnog nastana.

U slučaju zajednice ponuditelja sposobnost za obavljanje profesionalne djelatnosti dokazuje **pojedinačno** svaki član zajednice.

**Za potrebe utvrđivanja ove sposobnosti gospodarski subjekt u ponudi dostavlja:**

*ispunjeni obrazac ESPD - Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti, točka 1).*

**Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente kojim dokazuje sposobnost:**

izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana

**3.4. Uvjeti tehničke i stručne sposobnosti - referencije iz prije izvršenih ugovora**

Gospodarski subjekt mora dokazati da je u godini u kojoj je započet postupak javne nabave i tijekom pet godina koje prethode toj godini izvršio radove iste ili slične predmetu nabave čija je pojedinačna vrijednost iznosi najmanje 3.000.000,00 kuna bez PDV-a. Vrijednost izvršenih radova mora se odnositi se na jedan izvršeni ugovor.

Sličnim radovima u smislu ove točke smatraju se radovi na izgradnji i/ili rekonstrukciji i/ili obnovi i/ili sanaciji zgrade javne namjene.

Sukladno članku 3. stavak 1. točka 28. Zakona o gradnji ("Narodne novine" br. 153/13, 20/17) zgrada javne namjene je zgrada ili dio zgrade koju koristi tijelo javne vlasti za obavljanje svojih poslova, zgrada ili dio zgrade za stanovanje zajednice te zgrada ili dio zgrade koja nije stambena u kojoj boravi više ljudi ili u kojoj se pruža usluga većem broju ljudi.

**Za potrebe utvrđivanja ove sposobnosti gospodarski subjekt u ponudi dostavlja:**

*ispunjeni ESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost , točka 1a).*

**Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente kojim dokazuje sposobnost:**

Popis radova izvršenih u godini u kojoj je započet postupak javne nabave i tijekom pet godina koje prethode toj godini koji su isti ili slični predmetu nabave čija pojedinačna vrijednost iznosi najmanje 3.000.000,00 kuna bez PDV-a, a koji se odnose na jedan izvršeni ugovor. Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova.

Potvrda druge ugovorne strane o urednom izvođenju i ishodu najvažnijih radova kojima se potvrđuje dovoljna razina iskustva treba sadržavati: naziv i sjedište ugovornih strana, predmet ugovora-vrsta građevine, vrijednost izvršenih radova, datum izvršenja radova, navod o urednom izvršenju i potpis druge ugovorne strane.

U slučaju da gospodarski subjekt dokazuje minimalnu razinu tehničke i stručne sposobnosti izraženo u valuti različitoj od valute HRK isti se uvažava u vrijednosti prema srednjem tečaju Hrvatske narodne banke za navedenu valutu koji je u primjeni na dan slanja na objavu ove dokumentacije o nabavi. U slučaju da valuta koja je predmet konverzije u HRK ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec prosinac 2017.

Ukoliko je potvrda izdana za zajednicu ponuditelja ili neki drugi oblik gdje je više gospodarskih subjekata zajedno izvršilo ugovor, u istoj potvrdi mora biti jasno naznačeno koje radove i za koju vrijednost je izvršio gospodarski subjekt čija se sposobnost dokazuje tom potvrdom.

Oslanjanje na sposobnost drugih subjekata:

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta a koji se odnose na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će od gospodarskog subjekta zahtijevati da zamijeni subjekta na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

**4. ESPD (European Single Procurement Document)**

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje definirane točkama 3.1. i 3.2. dokumentacije)

2. ispunjava tražene kriterije za odabir gospodarskog subjekta (uvjete sposobnosti definirane točkama 3.3. i 3.4. dokumentacije).

Gospodarski subjekt je obvezan u ponudi dostaviti ESPD kao preliminarni dokaz da ispunjava tražene kriterije za kvalitativni odabir.

Gospodarski subjekt dostavlja ESPD na standardnom obrascu u ponudi, a naručitelj istu prihvaća. Naručitelj je u prilogu 2. dokumentacije o nabavi priložio obrazac ESPD-a u .doc formatu.

ESPD standardni obrazac ispunjava se u dijelu:

• Dio I. Podaci o postupku nabave i javnom naručitelju ili naručitelju – naručitelj je ispunio ove podatke u obrascu ESPD koji se nalazi u prilogu 2. dokumentacije, ukoliko gospodarski subjekti koristi standardni ESPD obrazac iz drugog izvora ispunjava i ovaj dio ESPD-a

• Dio II. Podaci o gospodarskom subjektu

• Dio III. Osnove za isključenje

- Odjeljak A: Osnove povezane s kaznenim presudama - za potrebe utvrđivanja okolnosti iz točke 3.1. dokumentacije o nabavi

- Odjeljak B: Osnove povezane s plaćanjem poreza ili doprinosa za socijalno osiguranje - za potrebe utvrđivanja okolnosti iz točke 3.2. dokumentacije o nabavi

• Dio IV. Kriteriji za odabir:

- Odjeljak A: Sposobnost za obavljanje profesionalne djelatnosti (točka 1)- za potrebe utvrđivanja okolnosti iz točke 3.3. dokumentacije o nabavi

- Odjeljak C: Tehnička i stručna sposobnost (točka 1b) - za potrebe utvrđivanja okolnosti iz točke 3.4. dokumentacije o nabavi

• Dio VI. Završne izjave

Gospodarski subjekt koji sudjeluje **sam** i **ne oslanja se** na sposobnosti drugih subjekata kako bi ispunio kriterije za odabir dužan je ispuniti **jedan** ESPD.

Ako više gospodarskih subjekata, uključujući privremena udruženja, zajedno sudjeluju u postupku nabave, nužno je dostaviti **zaseban ESPD** za **svaki** gospodarski subjekt koji sudjeluje u postupku.

Gospodarski subjekt koji se oslanja na sposobnost drugog subjekta mora osigurati da naručitelj zaprimi **zaseban** ESPD u kojem su navedeni relevantni podaci (vidjeti Dio II., Odjeljak C) **za svaki gospodarski subjekt na čiju sposobnost se oslanja.**

Gospodarski subjekt koji namjerava dati bilo koji dio ugovora u podugovor trećim osobamamora osigurati da naručitelj zaprimi **zaseban** ESPD u kojem su navedeni relevantni podaci (vidjeti Dio II., Odjeljak D) za **svakog podugovaratelja na čije se sposobnosti gospodarski subjekt ne oslanja**.

Naručitelj prije donošenja odluke o odabiru može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente kojima se dokazuje nepostojanje osnova za isključenje te ispunjavanje kriterija za odabir gospodarskog subjekta, osim ako već posjeduje te dokumente.

Naručitelj može pozvati gospodarske subjekte da nadopune ili objasne zaprimljene dokumente kojima se dokazuje nepostojanje osnova za isključenje te ispunjavanje kriterija za odabir gospodarskog subjekta.

U slučaju postojanja sumnje u istinitost podataka dostavljenih od strane gospodarskog subjekta, naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u Službeni popisi odobrenih gospodarskih subjekata.

Naručitelj može pozvati gospodarske subjekte da nadopune ili objasne zaprimljene dokumente.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz Dokumentacije o nabavi, naručitelj će odbiti ponudu tog ponuditelja te postupiti sukladno gore navedenom u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

**5. ODREDBE O PONUDI**

**5.1. Sadržaj i način izrade ponude**

Ponuda je pisana izjava volje ponuditelja da isporuči robu, pruži usluge ili izvede radove sukladno uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati i nadopunjavati tekst dokumentacije.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.

Ponuda mora najmanje sadržavati:

1. POPUNJEN PONUDBENI LIST uključujući UVEZ PONUDE sukladno obrascu EOJN RH

2. JAMSTVO ZA OZBILJNOST PONUDE

3. DOKAZ O UPLAĆENOM JAMSTVU ZA OZBILJNOST PONUDE SKENIRAN I PRILOŽEN UZ ELEKTRONIČKU PONUDU –u slučaju uplate novčanog pologa

4. POPUNJEN ESPD OBRAZAC

5. POPUNJEN TROŠKOVNIK

6. POPUNJENA IZJAVA O DULJINI TRAJANJA JAMSTVENOG ROKA (ako je primjenjivo)

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Sukladno uvjetima i zahtjevima iz dokumentacije o nabavi, u roku za dostavu ponuda, gospodarski subjekt je obvezan prikupiti sve tražene dokumente te ih pohraniti u elektroničkom obliku – u elektroničkom izvorniku ili kao skenirane preslike.

**5.2. Dostava ponude**

Ponuda se dostavlja elektroničkim sredstvima komunikacije putem EOJN RH.

Elektronička dostava ponuda provodi se putem EOJN RH-a, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Procesom predaje ponude smatra se prilaganje (upload/učitavanje) svih dokumenata ponude, popunjenih obrazaca i troškovnika. Sve priložene dokumente EOJN RH uvezuje u cjelovitu ponudu, pod nazivom „Uvez ponude“.

Uvez ponude, stoga, sadrži podatke o naručitelju, ponuditelju ili zajednici ponuditelja, po potrebi podugovarateljima, ponudi te u Elektroničkom oglasniku javne nabave generirani ponudbeni list i ostale priloge ponudi (npr. obrasci, katalozi, i sl.). Uvez ponude se digitalno potpisuje upotrebom naprednog elektroničkog potpisa.

**Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj neće odbiti takvu ponudu samo zbog toga razloga.**

Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda.

Detaljne upute vezane za elektroničku dostavu ponuda dostupne su na stranicama EOJN RH na adresi https://eojn.nn.hr

**5.3. Dostava dijela/dijelova ponude u zatvorenoj omotnici**

Gospodarski subjekti dijelove ponude koji se ne mogu dostaviti putem Elektroničkog oglasnika javne nabave Republike Hrvatske (poput jamstva za ozbiljnost ponude), dostavljaju se u roku za dostavu ponuda, u zatvorenoj omotnici na adresu:

Grad Vukovar, Dr. Franje Tuđmana 1, 32000 Vukovar.

Na omotnici mora biti naznačeno:

- naziv i adresa naručitelja

- naziv i adresa ponuditelja

- evidencijski broj nabave

- naziv predmeta nabave

- naznaka "NE OTVARAJ- dio/dijelovi ponude koji se dostavlja/ju odvojeno"

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN RH.

**5.4. Varijante ponude**

Varijante ponude nisu dopuštene.

**5.5. Način određivanja cijene ponude**

Ponuditelji su dužni dostaviti ponudu s cijenom u kunama. Cijena ponude je nepromjenjiva tijekom trajanja ugovora o javnoj nabavi. Cijena ponude se piše brojkama.

Svi troškovi i popusti moraju biti uračunati u ponuđenim i upisanim jediničnim cijenama u stavkama troškovnika te u cijeni ponude bez poreza na dodanu vrijednost.

Pri formiranju cijene ponuditelj je obvezan uzeti u obzir sljedeće troškove za rad, materijal, rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađenih proizvoda, uređaja, opreme i materijala te izdavanja potvrda o kvaliteti (atesti i sl.), izvještaje o tekućim ispitivanjima, sve prema pravilima struke, pripadajućim zakonima i pravilnicima, radove na higijensko-tehničkoj zaštiti, privremenog prava prolaza koja su mu potrebna, uključivo i one za pristup na gradilište, korištenje zemljišta za organizaciju gradilišta, troškove organizacije gradilišta, troškove odvoza i zbrinjavanja otpada (betona, miješanog materijala, raslinja i sl.) sa gradilišta na deponije, čišćenje okoline gradilišta u tijeku radova te nakon završetka radova, sve troškove vezane uz detektiranje, izmještanje i zaštitu postojećih instalacija, sve troškove privremenih priključaka gradilišta na komunalnu infrastrukturu i izvođenja privremenih priključaka, trošak čuvanja, redovnog održavanja građevine, odnosno podmirenje troškova opskrbe vodom i energentima do primopredaje građevine Naručitelju, troškove izrade i dostave projekta izvedenog stanja te svi drugi izdaci ugovaratelja potrebni za izvođenje i dovršetak radova i otklanjanje svih nedostataka prema zapisniku o obavljenom internom tehničkom pregledu.

**5.6. Kriterij za odabir ponude**

Kriterij za odabir je ekonomski najpovoljnija ponuda.

Ekonomski najpovoljnija ponuda je valjana ponuda s najvećim ukupnim brojem bodova koji se izračunava kao zbroj ostvarenih bodova po pojedinom kriteriju.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Kriteriji odabira i njihov relativni značaj prikazani su u tablici u nastavku.

Kriteriji za odabir ekonomski najpovoljnije ponude i njihov relativan značaj:

|  |  |  |  |
| --- | --- | --- | --- |
| Redni broj | **Kriterij** | **Broj bodova** | **Relativni ponder** |
| 1. | Cijena ponude | 90 bodova | 90% |
| 2. | Jamstveni rok  | 10 bodova | 10% |
|  | **Maksimalni broj bodova** | **100 bodova** | **100%** |

1.Cijena ponude **(maksimum 90 bodova)**

Valjana ponuda s najniže ponuđenom cijenom dobiva 90 bodova, a ostale valjane ponude se boduju prema formuli:

C = (Cmin/Cp) \* 90

Pri čemu je:

C – broj bodova koje je dobila ponuda na osnovu cijene

Cp – cijena promatrane ponude

Cmin – najniže ponuđena cijena valjane ponude

2.Trajanje jamstvenog roka **(maksimum 10 bodova)**

Naručitelj će valjanim ponudama na temelju jamstva dodijeliti do najviše 10 bodova. Ponuda u kojoj je iskazan najduži jamstveni rok dobiva 10 bodova, a ostale ponude će dobiti manje bodova prema sljedećoj formuli:

J = (Jp/Jn) \*10

Pri čemu su:

J – broj bodova koje je dobila ponuda na osnovu ponuđenog jamstvenog roka

Jn – najduži jamstveni rok

Jp – jamstveni rok koji je ponuđen u ponudi koja se ocjenjuje

Jamstveni rok iskazuje se u mjesecima (npr. 36, 48, 60 i sl.), a dostavlja se u obliku izjave ponuditelja u slobodnoj formi ili na obrascu iz točke 8. dokumentacije o nabavi, te se dostavlja u sklopu elektroničke ponude. Minimalan jamstveni rok je 24 mjeseca. Ukoliko se nudi jamstveni rok duži od 60 mjeseci, u svrhu izračuna ekonomski najpovoljnije ponude smatrati će se da je ponuđen rok od 60 mjeseci. Jamstvo se odnosi na sve izvedene radove i ugrađenu opremu.

Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok.

**5.7. Jezik i pismo**

Ponude se moraju izraditi na hrvatskom jeziku i latiničnom pismu.

Ukoliko su neki od dokumenata i dokaza traženih dokumentacijom o nabavi na stranom jeziku gospodarski subjekt je dužan dostaviti i prijevod dokumenta/dokaza na hrvatski jezik izvršenog po ovlaštenom prevoditelju.

**5.8. Rok valjanosti ponude**

Rok valjanosti ponude je 3 mjeseca od dana isteka roka za dostavu ponuda.

**6. OSTALE ODREDBE**

**6.1. Podaci o terminu obilaska lokacije**

Naručitelj preporuča gospodarskim subjektima da prije podnošenja ponude izvrše uvid na lokaciju izvođenja radova za predmet nabave, jer u protivnom neće imati pravo na kasnije prigovore pozivajući se da u vrijeme davanja ponude nije bio upoznat s okolnostima vezanim uz lokaciju izvođenja radova, a s tim u vezi niti pravo na izmjenu cijene ponude ili drugu naknadu.

Svim gospodarskim subjektima omogućuje se tijekom postupka, do dana otvaranja ponuda obilazak lokacije, uz prethodni dogovor s kontakt osobom: Branko Knežević; tel. 032/456 584, adresa elektroničke pošte: branko.knezevic@vukovar.hr

**6.2. Odredbe koje se odnose na zajednicu gospodarskih subjekata**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata i dijelu ugovora o javnoj nabavi koji će izvršavati pojedini član zajednice kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

**6.3. Odredbe koje se odnose na podugovaratelje**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti ESPD za podugovaratelja.

Javni naručitelj će neposredno plaćati podugovaratelju za dio ugovora koji je isti izvršio.

Podaci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

U slučaju promjene podugovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN 2016.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

**6.4. Jamstva**

**6.4.1 Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude u iznosu od 50.000,00 kuna. Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja ažurnih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora o javnoj nabavi, ili nedostavljanja jamstva za uredno ispunjenje ugovora o javnoj nabavi.

Jamstvo za ozbiljnost ponude dostavlja se u obliku valjane bjanko zadužnice koja mora biti potvrđena kod javnog bilježnika, s rokom trajanja jamstva ne kraćim od roka valjanosti ponude.

Jamstvo za ozbiljnost ponude dostavlja se u izvorniku u skladu sa točkom 5.3. dokumentacije.

Umjesto prethodno navedenog jamstva, Ponuditelj može dati jamstvo u vidu **novčanog pologa** u traženom iznosu na račun Naručitelja broj HR7525000091851800005, MODEL: HR 68, POZIV NA BROJ 9016 - OIB (PONUDITELJA).

U slučaju zajednice gospodarskih subjekata jamstvo za ozbiljnost ponude može dostaviti bilo koji član zajednice, u cijelosti ili parcijalno s članom/vima u ukupno traženom iznosu.

**6.4.2 Jamstvo za uredno ispunjenje ugovora**

Ugovaratelj je dužan ishoditi i predati naručitelju najkasnije u roku od 7 (sedam) kalendarskih dana od dana obostranog potpisa ugovora bezuvjetnu, na prvi poziv i "bez prigovora" garanciju banke za uredno ispunjenje ugovora na kojoj je kao korisnik naznačen naručitelj Grad Vukovar, za slučaj povrede ugovornih obveza, u visini od 5% (pet posto) ugovorene cijene bez PDV-a, s rokom važenja 60 kalendarskih dana nakon ugovorenog roka određenog za završetak radova.

Umjesto prethodno navedenog jamstva, Ponuditelj može dati jamstvo u vidu novčanog pologa u traženom iznosu.

U slučaju produljenja ugovorenog roka izvođenja radova, ugovaratelj će naručitelju, dostaviti produženo jamstvo za uredno ispunjenje ugovora s rokom važenja 60 kalendarskih dana nakon novougovorenog roka određenog za završetak radova, najkasnije 15 (petnaest) dana prije isteka važenja prvotnog jamstva za uredno ispunjenje ugovora.

U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član zajednice, u cijelosti ili parcijalno s članom/vima u ukupno traženom iznosu.

Jamstvo za uredno ispunjenje ugovora se vraća ugovaratelju nakon primopredaje i konačnog obračuna radova.

**6.4.3 Jamstvo za otklanjanje nedostataka u jamstvenom roku**

Ugovaratelj obvezan je dostavit jamstvo za otklanjanje nedostataka u jamstvenom roku za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Ugovaratelj se obvezuje da će u jamstvenom roku bez prava na posebnu nadoknadu, izvršiti popravak svih nedostataka na građevini.

Po obavljenoj primopredaji izvedenih radova naručitelju, najkasnije prilikom predaje okončane situacije, ugovaratelj se obvezuje predati naručitelju bankarsku garanciju za otklanjanje nedostataka u jamstvenom roku na kojoj je kao korisnik naznačen naručitelj Grad Vukovar. Garancija mora biti bezuvjetna, na prvi poziv i "bez prava prigovora", na iznos od 5 % (pet posto) od ukupno izvedenih radova bez PDV-a, na jamstveni rok od\_\_\_\_\_\_\_\_\_mjeseci (ponuđeni rok, a minimalno 24 mjeseca) godine od dana obavljene primopredaje izvedenih radova. Umjesto navedenog, gospodarski subjekt može dati jamstvo u vidu novčanog pologa u traženom iznosu.

Ukoliko ugovaratelj ne preda bankarsku garanciju kao jamstvo za otklanjanje nedostataka u jamstvenom roku niti položi jamstvo u vidu novčanog pologa u traženom iznosu naručitelj će na okončanoj situaciji zadržati iznos od 5% (pet posto) od iznosa ukupno izvedenih radova bez PDV-a na ime jamstva za otklanjanja nedostataka u jamstvenom roku.

U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice, u cijelosti ili parcijalno s članom/vima u ukupno traženom iznosu.

**6.5. Datum, mjesto i vrijeme dostave i otvaranja ponuda**

Rok za podnošenje ponuda je \_\_\_\_\_\_\_. 2018. do 10:00 sati.

Javno otvaranje ponuda održat će se \_\_\_\_\_\_ 2018. godine u 10:00 sati na adresi: Grad Vukovar, Dr. Franje Tuđmana br. 1, II. kat, ured br. 27.

Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje predati prije otvaranja ponuda.

**6.6. Dokumenti koji će se nakon završetka postupka javne nabave vratiti ponuditeljima**

Naručitelj će neuspjelim ponuditeljima vratiti jamstvo za ozbiljnost ponude neposredno nakon završetka postupka javne nabave, a odabranom ponuditelju nakon dostave jamstva za uredno ispunjenje ugovora.

**6.7. Posebni uvjeti za izvršenje ugovora i prijedlog ugovora**

Nakon provedenog postupka naručitelj će s odabranim ponuditeljem u skladu s odabranom ponudom i pod uvjetima određenim u dokumentaciji o nabavi sklopiti ugovor o javnoj nabavi radova.

Prijedlog ugovora sastavni je dio dokumentacije o nabavi.

Dostavom ponude smatrati će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog ugovora u sklopu svoje ponude.

Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o javnoj nabavi u roku od 30 (trideset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.

Na odgovornost ugovornih strana za ispunjenje obveza iz Ugovora primjenjuju se odgovarajuće odredbe Zakona o obveznim odnosima.

Isključuje se primjena uzanci.

**6.8. Rok za donošenje odluke o odabiru ili poništenju**

Rok za donošenje odluke o odabiru ili odluke o poništenju postupka javne nabave iznosi 60 dana od dana isteka roka za dostavu ponuda.

**6.9. Rok, način i uvjeti plaćanja**

Plaćanje unaprijed je isključeno.

Plaćanja se vrše temeljem ovjerenih privremenih i okončane situacije po završnom obračunu radova, sve ovjerene po nadzornom inženjeru.

Obračun izvedenih radova vršiti će se na osnovi izmjere stvarno izvedenih količina radova, prema jediničnim cijenama iz ponudbenog troškovnika te po nadzornom inženjeru ovjerene građevinske knjige.

Ugovaratelj će privremene situacije ispostaviti do 90% vrijednosti izvedenih radova po, od nadzornog inženjera ovjerenoj, građevinskoj knjizi, do 10. u mjesecu za prethodni mjesec. Za ostatak od 10 % vrijednosti radova, situacija će se ispostaviti po izvršenoj primopredaji radova i završnom obračunu.

Plaćanje po privremenim mjesečnim situacijama vršit će se do iznosa od 90% ugovorenog iznosa, a preostalih 10% platit će se temeljem uredno ispostavljene okončane situacije, a nakon izvršene primopredaje radova i završnog obračuna (uz zadržavanje iznosa od 5% do dostave jamstva za otklanjanje nedostataka u jamstvenom roku).

Plaćanja će se vršiti na račun/e ugovaratelja br. \_\_\_\_\_\_\_\_\_\_\_\_\_\_\_\_otvoren kod\_\_\_\_\_\_\_\_\_\_\_\_\_\_\_\_\_\_\_\_\_\_\_ i br. \_\_\_\_\_\_\_\_\_\_\_\_\_\_\_\_\_otvoren kod\_\_\_\_\_\_\_\_\_\_\_\_\_\_\_\_\_\_\_\_\_\_\_ (ako je primjenjivo), u roku od 30 kalendarskih dana od dana primitka situacije.

Situacija mora biti zaprimljen putem urudžbenog zapisnika Naručitelja bez obzira na način dostave.

Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.

U slučaju da je dio ugovora ugovaratelj dao u podugovor i s obzirom da se ti radovi/robe/usluge neposredno plaćaju podugovaratelju, ugovaratelj radova mora svojoj situaciji obvezno priložiti račune, odnosno situacije svojih podugovaratelja koje je prethodno ovjerio.

Ugovaratelj ne može prenijeti tražbinu iz ovog ugovora na drugoga ukoliko bi prijenos tražbine prouzročio štetu Naručitelju.

Napomena: Naručitelj je u sustavu PDV-a. Ukoliko je ugovaratelj/član zajednice gospodarskih subjekata/podugovaratelj porezni obveznik, isti prenosi poreznu obvezu Naručitelju.

Ukoliko nije drugačije propisano troškovnikom ugovaratelj je dužan je uz svaku ispostavljenu situaciju priložiti dokumente kojima se dokazuje kvaliteta materijala te ugrađenih proizvoda/opreme (izjave o sukladnosti, certifikate, ateste i sl.) te listove građevinske knjige i građevinskog dnevnika ovjerene od strane nadzornog inženjera kao i fotodokumentaciju (u boji) izvedenih radova u tom razdoblju s datumom na slici te uz svaku situaciju priložiti pisanu izjavu ugovaratelja o izvedenim radovima.

**6.10. Uvjeti i zahtjevi koji moraju biti ispunjeni sukladno posebnim propisima ili stručnim pravilima**

Ugovaratelj je najkasnije u trenutku uvođenja u posao i za cijelo vrijeme izvođenja radova u obvezi osigurati:

* da je gospodarski subjekt koji će graditi ili izvoditi radove na građevini registriran za obavljanje djelatnosti građenja, odnosno za izvođenje pojedinih radova sukladno Zakonu o poslovima i djelatnostima prostornog uređenja i gradnje (NN 78/15)
* da gospodarski subjekt koji obavlja djelatnost građenja ima zaposlenog minimalno jednog ovlaštenog voditelja građenja odnosno koji izvodi pojedine radove na građevini ima zaposlenog minimalno jednog ovlaštenog voditelja radova sukladno Zakonu o poslovima i djelatnostima prostornog uređenja i gradnje (NN 78/15)

Strane osobe ove uvjete ispunjavaju sukladno Glavi VIII. Zakona o poslovima i djelatnostima prostornog uređenja i gradnje (NN 78/15).

Ugovaratelj je dužan na pisani zahtjev naručitelja, u roku koji ne može biti kraći od 5 dana, dostaviti dokaze (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje gore navedenih uvjeta.

Ukoliko uvjeti nisu ispunjeni odnosno dokazi nisu dostavljeni u danom roku, naručitelj će raskinuti ugovor o javnoj nabavi i naplatiti jamstvo za uredno ispunjenje ugovora.

Uvjete iz ove točke dokumentacije o nabavi može osigurati ugovaratelj, kao samostalni ponuditelj, sa članom iz zajednice gospodarskih subjekata u slučaju zajedničke ponude i podugovarateljem.

**6.11. Trošak ponude i preuzimanje dokumentacije o nabavi**

Trošak izrade i podnošenja ponude u cijelosti snosi ponuditelj.

Dokumentacija o nabavi se ne naplaćuje, te se može preuzeti neograničeno i u cijelosti u elektroničkom obliku na internetskoj stranici Elektroničkog oglasnika javne nabave Republike Hrvatske: https://eojn.nn.hr/Oglasnik/.

Prilikom preuzimanja dokumentacije o nabavi, gospodarski subjekti moraju proći postupak registracije i prijave, kako bi bili evidentirani kao zainteresirani gospodarski subjekti u ovom postupku javne nabave te kako bi im sustav slao eventualne dodatne informacije i objašnjenja.

**6.12. Dodatne informacije i objašnjenja dokumentacije o nabavi**

Javni naručitelj može izmijeniti ili dopuniti dokumentaciju o nabavi do isteka roka za dostavu ponuda.

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda. Pod uvjetom da je zahtjev dostavljen pravodobno, odgovor će se staviti na raspolaganje svim gospodarskim subjektima putem EOJN sukladno članku 202. stavku 2. ZJN 2016. Zahtjev je pravodoban ako je dostavljen naručitelju najkasnije tijekom šestog dana prije roka određenog za dostavu ponuda.

**6.13. Tajnost dokumentacije**

Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

**6.14. Pouka o pravnom lijeku**

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb. Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Žalba se izjavljuje u roku 10 (deset) dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

**6.15. Završne odredbe**

Na pitanja koja se tiču pravila, uvjeta, načina i postupka javne nabave, a koja nisu regulirana ovom dokumentacijom o nabavi primjenjivat će se ZJN 2016. i podzakonski propisi doneseni temeljem istog.

**7. PRIJEDLOG UGOVORA**

**GRAD VUKOVAR**, Ulica dr. Franje Tuđmana 1, Vukovar 32000, OIB: 50041264710 (u daljnjem tekstu Naručitelj) kojeg zastupa gradonačelnik **Ivan Penava, prof.**

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, OIB:\_\_\_\_\_\_\_\_\_(u daljnjem tekstu Ugovaratelj) kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklapaju sljedeći

**UGOVOR**

**O JAVNOJ NABAVI RADOVA**

**PREDMET UGOVORA**

**Članak 1.**

Predmet ovog Ugovora su radovi na ENERGETSKOJ OBNOVI ZGRADE EKONOMSKE ŠKOLE VUKOVAR.

Ovaj Ugovor sklapa se temeljem provedenog otvorenog postupka javne nabave s namjerom sklapanja ugovora o izvođenju radova, objavljenom u Elektroničkom oglasniku javne nabave pod brojem \_\_\_\_\_\_\_\_\_\_\_\_\_\_\_\_\_\_\_\_od\_\_\_\_\_\_\_\_\_\_\_, za predmet nabave: ENERGETSKA OBNOVA ZGRADE EKONOMSKE ŠKOLE VUKOVAR (evidencijski broj nabave: MV-17-14), u kojemu je Naručitelj Odlukom KLASA: 406-01/17-01/89, URBROJ: 2196/01-02-17-\_\_ od \_\_\_\_\_\_\_\_ odabrao ponudu Ugovaratelja \_\_\_\_\_\_\_\_\_\_\_\_\_\_\_\_\_\_\_\_\_ br. \_\_\_\_\_\_\_\_, od \_\_\_\_\_\_\_\_\_\_\_\_\_\_\_, kao najpovoljniju sukladno objavljenim kriterijima za donošenje odluke o odabiru, te uvjetima i zahtjevima iz dokumentacije o nabavi.

**Članak 2.**

Temeljem navedenog, Naručitelj daje, a Ugovaratelj preuzima obvezu izvođenja radova na ENERGETSKOJ OBNOVI ZGRADE EKONOMSKE ŠKOLE VUKOVAR, sve u skladu sa uvjetima provedenog postupka javne nabave, dokumentacije o nabavi, odabranoj ponudi, odredbama ovog ugovora te ugovornom troškovniku koji je sastavni dio ovog Ugovora.

**CIJENA**

**Članak 3.**

Ugovorna cijena radova iznosi **\_\_\_\_\_\_\_\_\_\_\_\_\_\_ kn**

Porez na dodanu vrijednost iznosi **\_\_\_\_\_\_\_\_\_\_\_\_\_ kn**

Ukupna cijena s PDV-om iznosi **\_\_\_\_\_\_\_\_\_\_\_\_\_\_ kn**

 (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Ugovorne strane ugovaraju nepromjenjivost jediničnih cijena navedenih i upisanih u troškovniku za cijelo vrijeme trajanja ovog Ugovora.

**DOSTATNOST UGOVORNE CIJENE**

**Članak 4.**

Smatrat će se da je Ugovaratelj temeljio ugovornu cijenu na podacima, interpretacijama, potrebnim obavijestima, inspekcijama i na saznanju o svim relevantnim stvarima koje su navedene u članku 5. ovog ugovora.

Ugovorna cijena pokriva sve troškove i obveze Ugovaratelja za rad, materijal, rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađenih proizvoda, uređaja, opreme i materijala te izdavanja potvrda o kvaliteti (atesti i sl.), izvještaje o tekućim ispitivanjima, sve prema pravilima struke, pripadajućim zakonima i pravilnicima, radove na higijensko-tehničkoj zaštiti, privremenog prava prolaza koja su mu potrebna, uključivo i one za pristup na gradilište, korištenje zemljišta za organizaciju gradilišta, troškove organizacije gradilišta, troškove odvoza i zbrinjavanja otpada (betona, miješanog materijala, raslinja i sl.) sa gradilišta na deponije, čišćenje okoline gradilišta u tijeku radova te nakon završetka radova, sve troškove vezane uz detektiranje, izmještanje i zaštitu postojećih instalacija, sve troškove privremenih priključaka gradilišta na komunalnu infrastrukturu i izvođenja privremenih priključaka, trošak čuvanja, redovnog održavanja građevine, odnosno podmirenje troškova opskrbe vodom i energentima do primopredaje građevine Naručitelju, troškove izrade i dostave projekta izvedenog stanja te svi drugi izdaci Ugovaratelja potrebni za izvođenje i dovršetak radova i otklanjanje svih nedostataka prema zapisniku o obavljenom internom tehničkom pregledu.

**Članak 5.**

Smatrat će se da je Ugovaratelj prije podnošenja ponude dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove.

Smatrat će se da je Ugovaratelj pregledao gradilište, njegovu okolinu, gore navedene podatke i druge raspoložive obavijesti, i da je prije podnošenja ponude bio zadovoljan svim relevantnim činjenicama, koje obuhvaćaju (ali se ne ograničavaju na): oblik i prirodu gradilišta, hidrološke i klimatske uvjete, obim i karakter radova i sredstava koja su potrebna za izvođenje i završetak radova i za otklanjanje svih nedostataka, uvjeta što se tiče pristupa, smještaja, uređaja, osoblja, energenata, transporta, vode i ostalih usluga, prikladnost i mogućnost pristupnih putova na gradilište.

Ugovaratelj se potpisom ovog ugovora odriče prava na moguće prigovore s osnova nepoznavanja uvjeta i načina izvođenja radova.

**OBVEZE NARUČITELJA**

**Članak 6.**

Naručitelj je obvezan:

- sve predradnje od kojih zavisi početak izvođenja radova po ovom Ugovoru dovršiti u toj mjeri da se Ugovaratelju osigura početak izvođenja radova,

- uvesti Ugovaratelja u posao kako bi mogao nesmetano izvoditi sve radove po ovom Ugovoru i dovršiti ih u ugovorenom roku,

- prije početka izvođenja radova dostaviti Ugovaratelju pisanim putem imena ovlaštenih osoba za provođenje usluge koordinatora za zaštitu na radu u fazi izvođenja radova (ukoliko je primjenjivo),

- davati Ugovaratelju putem nadzornog inženjera, upisom u građevinski dnevnik sva eventualna objašnjenja i upute koja zatraži,

- plaćati uredno izvedene radove sukladno odredbama ovog Ugovora.

**OBVEZE UGOVARATELJA**

**Članak 7.**

Ugovaratelj je obvezan radove koji su predmet ovog ugovora izvesti u skladu s odredbama ovog ugovora, stručno i kvalitetno, u skladu s pozitivnim pravnim propisima, važećim tehničkim normativima i standardima, u svemu poštujući pravila struke.

Ugovaratelju nije dopušteno odstupanje od projekta građenja odnosno ugovorenih radova bez pisane suglasnosti Naručitelja.

Ugovaratelj je obvezan organizirati izvođenje radova na način da se ne remeti uobičajen rad škole jer će se radovi izvoditi i u vrijeme održavanja nastave.

Ugovaratelj je obvezan izvoditi radove i ugrađivati materijale, opremu i uređaje propisane i ugovorene kvalitete i standarda, za što je dužan predočiti odgovarajuće dokaze na zahtjev nadzornog inženjera.

Ugovaratelj je obvezan ugrađivati novu, nekorištenu(originalnu) opremu i uređaje.

Ugovaratelj je dužan omogućiti Naručitelju stalan nadzor nad izvođenjem radova i kontrolu količine, kvalitete i sukladnosti izvedenih radova i ugrađenih materijala, opreme i uređaja.

Ugovaratelj se obvezuje u cilju dokaza kvalitete materijala, opreme i izvedenih radova, o svom trošku obavljati potrebna prethodna i tekuća ispitivanja po vrsti i obimu predviđenom u važećim standardima te tehničkim normama određenim tehničkim uvjetima. Sva kontrolna ispitivanja provodi Naručitelj o svom trošku, a ukoliko se kontrolnim ispitivanjima utvrdi kakav nedostatak u kvaliteti, trošak provedenog ponovljenog kontrolnog ispitivanja snosi Ugovaratelj.

Ugovaratelj je obvezan sudjelovati na koordinacijama oko izvođenja radova koje će održavati nadzorni inženjer minimalno jednom tjedno (u pravilu petkom).

Ugovaratelj je obvezan u skladu s važećim propisima pripremiti, ograditi i označiti gradilište na propisan način, isto raščistiti i podići privremene građevine, na gradilištu uredno voditi i čuvati svu potrebnu i propisanu tehničku, obračunsku dokumentaciju, građevinski dnevnik, građevinsku knjigu te po potrebi drugu dokumentaciju u odnosu na ugrađeni materijal, opremu i uređaje.

Ugovaratelj je obvezan na svaki Naručiteljev zahtjev dati na uvid građevinski dnevnik te predati kopiju građevinskog dnevnika.

Ugovaratelj je obvezan građevinski i drugi otpad koji nastane kao posljedica izvođenja radova zbrinjavati u skladu s važećim propisima.

Ugovaratelj je obvezan pravovremeno poduzimati sve odgovarajuće mjere za zaštitu okoliša te voditi računa da emisije, površinska otjecanja i druga zagađenja od njegovih aktivnosti ne prijeđu vrijednosti određene važećim propisima.

Ugovaratelj je obvezan pravovremeno poduzimati sve odgovarajuće mjere sigurnosti svojih radnika, ostalih ovlaštenih osoba na gradilištu, prolaznika, prometa, građevine, radova, opreme, materijala, susjednih građevina i okoline te se u tom smislu obvezuje pridržavati propisa o zaštiti na radu.

Ugovaratelj je obvezan omogućiti koordinatoru zaštite na radu u fazi izvođenja radova nesmetano provođenje stalnog i svakodnevnog obavljanja dužnosti sukladno propisima o zaštiti na radu (ako je primjenjivo).

Ugovaratelj je obvezan o svom trošku osigurati izradu projekta izvedenog stanja i predati ga Naručitelju u 3(tri) primjerka i na CD-u, najkasnije do primopredaje radova.

Ukoliko Ugovaratelj nije ovlašten za neke od radova iz troškovnika kao što su ispitivanja, mjerenja, kontrole i sl. dužan je povjeriti iste ovlaštenim osobama sukladno posebnim propisima.

Ugovaratelj je obvezan i pridržavati se svih ostalih obveza koje su navedene u ovom Ugovoru.

**OBRAČUN I UVJETI PLAĆANJA**

**Članak 8.**

Plaćanje unaprijed je isključeno.

Plaćanja se vrše temeljem ovjerenih privremenih i okončane situacije po završnom obračunu radova, sve ovjerene po nadzornom inženjeru.

Obračun izvedenih radova vršiti će se na osnovi izmjere stvarno izvedenih količina radova, prema jediničnim cijenama iz ponudbenog troškovnika te po nadzornom inženjeru ovjerene građevinske knjige.

Ugovaratelj će privremene situacije ispostaviti do 90% vrijednosti izvedenih radova po, od nadzornog inženjera ovjerenoj, građevinskoj knjizi, do 10. u mjesecu za prethodni mjesec. Za ostatak od 10 % vrijednosti radova, situacija će se ispostaviti po izvršenoj primopredaji radova i završnom obračunu.

Plaćanje po privremenim mjesečnim situacijama vršit će se do iznosa od 90% ugovorenog iznosa, a preostalih 10% platit će se temeljem uredno ispostavljene okončane situacije, a nakon izvršene primopredaje radova i završnog obračuna (uz zadržavanje iznosa od 5% do dostave jamstva za otklanjanje nedostataka u jamstvenom roku ili uplate novčanog pologa).

Plaćanja će se vršiti na račun/e Ugovaratelja/članova zajednice ponudiitelja br. \_\_\_\_\_\_\_\_\_\_\_\_\_\_\_\_otvoren kod\_\_\_\_\_\_\_\_\_\_\_\_\_\_\_\_\_\_\_\_\_\_\_ i br. \_\_\_\_\_\_\_\_\_\_\_\_\_\_\_\_\_otvoren kod\_\_\_\_\_\_\_\_\_\_\_\_\_\_\_\_\_\_\_\_\_\_\_ (ako je primjenjivo), u roku od 30 kalendarskih dana od dana primitka situacije.

Situacija mora biti zaprimljen putem urudžbenog zapisnika Naručitelja bez obzira na način dostave.

Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

U slučaju da je dio ugovora Ugovaratelj dao u podugovor i s obzirom da se ti radovi/robe/usluge neposredno plaćaju podugovaratelju, Ugovaratelj mora svojoj situaciji obvezno priložiti račune, odnosno situacije svojih podugovaratelja koje je prethodno ovjerio.

Ugovaratelj ne može prenijeti tražbinu iz ovog ugovora na drugoga ukoliko bi prijenos tražbine prouzročio štetu Naručitelju.

Napomena: Naručitelj je u sustavu PDV-a. Ukoliko je Ugovaratelj/član zajednice gospodarskih subjekata/podugovaratelj porezni obveznik, isti prenosi poreznu obvezu Naručitelju.

Ukoliko nije drugačije propisano troškovnikom ugovaratelj je dužan je uz svaku ispostavljenu situaciju priložiti dokumente kojima se dokazuje kvaliteta materijala te ugrađenih proizvoda/opreme (izjave o sukladnosti, certifikate, ateste i sl.) te listove građevinske knjige i građevinskog dnevnika ovjerene od strane nadzornog inženjera kao i fotodokumentaciju (u boji) izvedenih radova u tom razdoblju s datumom na slici te uz svaku situaciju priložiti pisanu izjavu Ugovaratelja o izvedenim radovima.

**ROK IZVOĐENJA RADOVA**

**Članak 9.**

Ugovaratelj će početi izvođenje ugovorenih radova odmah po uvođenju u posao.

Naručitelj će odrediti dan uvođenja u posao i pisanim putem, najmanje 5 (pet) dana prije uvođenja u posao, o tome obavijestiti Ugovaratelja koji je dužan zaprimiti posao.

Planirani rok za uvođenje u posao je najkasnije u roku od 15 kalendarskih dana od obostranog potpisa ugovora.

Smatra se da je Ugovaratelj uveden u posao kada Naručitelj ispuni sljedeće uvjete:

- preda Ugovaratelju projektnu dokumentaciju i zemljište za izvođenje radova (gradilište) slobodno od fizičkih i pravnih prepreka,

- preda Ugovaratelju ugovorni troškovnik i

- osigura Ugovaratelju pravo pristupa gradilištu.

O uvođenju Ugovaratelja u posao sastavlja se zapisnik i to se upisuje u građevinski dnevnik.

**Članak 10.**

Rok za završetak radova je 6 mjeseci od dana uvođenja Ugovaratelja u posao, poštujući dinamički plan izvođenja predmetnih radova.

Pod završetkom ugovorenih radova smatra se dan kada je Ugovaratelj izvršio urednu primopredaju radova Naručitelju što se utvrđuje zapisnikom o primopredaji radova koji potpisuju predstavnik Naručitelja, Ugovaratelja i nadzorni inženjer.

U navedeni rok za završetak ugovorenih radova je uključeno i vrijeme potrebno za provođenje internog tehničkog pregleda. koje je naručitelj obvezan provesti u roku od 15 kalendarskih dana od dana zaprimanja pisane obavijesti Ugovaratelja o izvedenim radovima na gradilištu.

Dan završetka radova se upisuje u građevinski dnevnik.

**Članak 11.**

Ugovaratelj je radi praćenja rokova realizacije predmeta ovog Ugovora i utvrđivanja novčane protuvrijednosti radova (trošenja predviđenih sredstava) dužan u roku od 7 (sedam) dana od uvođenja u posao Naručitelju dostaviti detaljni dinamički plan izvođenja radova odnosno vremenski plan izvođenja predmetnih radova.

Detaljni dinamičko plan izvođenja radova mora sadržavati dinamiku izvođenja ugovorenih radova po fazama (tjedno) i grupama radova, s naznačenim redoslijedom kojim Ugovaratelj namjerava izvoditi radove uključujući predviđeno vremensko trajanje svake pojedine aktivnosti, kako za Ugovaratelja, tako i za svakog podugovaratelja.

Detaljni dinamički plan izvođenja radova mora biti odobren od strane nadzornog inženjera.

Ugovaratelj je dužan poštivati rokove izvođenja radova kako su određeni u dinamičkom planu.

Ako Ugovaratelj kasni s izvođenjem radova prema detaljnom dinamičkom planu, po pojedinom mjesecu, a što je vidljivo iz upisa nadzornog inženjera u građevinski dnevnik, obvezan je u roku od mjesec dana nadoknaditi zaostatke, te uskladiti izvođenje radova s detaljnim dinamičkim planom.

Ukoliko Ugovaratelj u roku iz prethodnog stavka ne nadoknadi zaostatke i ne uskladi izvođenje radova s detaljnim dinamičkim planom, Naručitelj ima pravo raskinuti ovaj Ugovor.

**Članak 12.**

Ugovoreni rok za završetak radova može se produljiti bez posljedica za Ugovaratelja, ako je Ugovaratelj bio spriječen u izvođenju radova u sljedećim slučajevima:

- uslijed nastupa više sile, odnosno nastupa okolnosti čije posljedice Ugovaratelj nije mogao predvidjeti, izbjeći ni ukloniti,

- zbog nepovoljnih vremenskih prilika za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera,

- zbog nepredviđenih radova koji se moraju izvesti za koje Ugovaratelj nije znao niti je mogao znati u vrijeme sklapanja Ugovora,

- zastojem izazvanim djelovanjem nadležnih organa, a za koje nije kriv Ugovaratelj i

- uslijed pisanog zahtjeva Naručitelja za prekidom radova.

Ugovoreni rok za završetak radova može se produljiti bez posljedica za Ugovaratelja i u slučaju izvođenja dodatnih radova za koje Ugovaratelj nije znao niti je mogao znati u vrijeme sklapanja Ugovora.

Razlogom produljenja roka za završetak radova mogu biti samo one okolnosti koje Ugovaratelj nije sam uzrokovao.

Ugovaratelj je zahtjev za produljenje roka završetka radova, zajedno s mišljenjem stručnog nadzora građenja o produljenju roka, dužan podnijeti unutar ugovorenog roka i to u roku od 15 (petnaest) dana od nastanka razloga/okolnosti za produljenje.

U slučajevima odobrenja zahtjeva Ugovaratelja iz prethodnog stavka Naručitelj i Ugovaratelj utvrđuju da će zaključiti dopunski Ugovor u kojem će se utvrditi novi rok izvršenja radova, a koji ima značaj produljenja prvobitno ugovorenog roka.

U slučaju produljenja roka iz prethodnog stavka Ugovaratelj se obvezuje u roku od 5 (pet) dana dostaviti revidirani dinamički plan izvođenja radova odobren od strane nadzornog inženjera.

U slučaju produljenja roka zbog razloga navedenih u ovom članku Ugovaratelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka za završetak radova.

**UGOVORNA KAZNA**

**Članak 13.**

U slučaju neispunjenja krajnjeg roka izvođenja iz razloga koji nisu razlozi iz članka 12. ovog ugovora Naručitelj ima pravo Ugovaratelju naplatiti ugovornu kaznu za zakašnjenje.

Ugovorna kazna za zakašnjenje iznosi 2‰ (dva promila) od ugovorene cijene bez PDV-a za svaki dan zakašnjenja, s osnovicom koju čini ugovorena cijena bez PDV-a (neovisno na moguće djelomično ispunjenje i na vrijednost izvedenih radova).

Iznos tako određene ugovorne kazne ne može prijeći 5% (pet posto) ugovorene cijene radova bez PDV-a.

Ugovorna kazna za zakašnjenje obračunava se do dana završetka radova kako je definirano člankom 10. ovog Ugovora.

Naručitelj može odbiti iznos ugovorne kazne za zakašnjenje od bilo koje dospjele situacije/računa Ugovaratelja ili naplatiti putem jamstva za uredno ispunjenje ugovora.

**PODUGOVARATELJI**

**Članak 14.**

Sudjelovanje podugovaratelja ne stvara ugovorni odnos između podugovaratelja i Naručitelja niti utječe na odgovornost Ugovaratelja za izvršenje bilo koje obveze iz Ugovora.

Ugovaratelj odgovara za postupke te neizvršavanje ili neuredno izvršavanje obveza svojih podugovaratelja te njihovih zastupnika i/ili radnika, kao da se radi o postupcima te neizvršavanju ili neurednom izvršavanju obveza samog Ugovaratelja, njegovih zastupnika ili radnika.

Podaci o podugovarateljima i dijelu ugovora koje Ugovaratelj daje u podugovor čine obavezan sastojak ovog ugovora kako slijedi:

-

-

U slučaju promjene podugovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN 2016.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

Ukoliko se u toku izvršenja ugovora utvrdi da Ugovaratelj uvodi novog podugovaratelja neovisno o tome je li prethodno dao dio ugovora o javnoj nabavi u podugovor ili ne ili mijenja podugovaratelja bez odobrenja Naručitelja, Naručitelj ima pravo raskinuti ovaj Ugovor i aktivirati jamstvo za uredno ispunjenje ugovora.

**ZAJEDNICA GOSPODARSKIH SUBJEKATA**

**Članak 15.**

Ako Ugovaratelj djeluje u zajednici više gospodarskih subjekata sve osobe u takvoj zajednici su solidarno odgovorne za uredno ispunjenje ugovornih obveza.

Takva zajednica izvršava Ugovor sukladno svojoj zajedničkoj ponudi u kojoj je naznačeno koji dio Ugovora izvršava pojedini član zajednice kako slijedi:

-

-

Zajednica gospodarskih subjekata odredit će osobu s kojom će se u ime zajednice odvijati komunikacija s Naručiteljem u svrhu izvršavanja Ugovora

**ŠTETA**

**Članak 16.**

Ugovaratelju je zabranjeno pri izvršenju ovog Ugovora nanositi štetu Naručitelju ili trećim osobama.

U smislu odredbe iz prethodnog stavka, Ugovaratelj je dužan pravovremeno poduzimati mjere za sigurnost svojih radnika, ostalih ovlaštenih osoba na gradilištu, prolaznika, prometa, građevine, radova, opreme, materijala, susjednih građevina i okoline.

Za štetu koju Ugovaratelj ili podugovaratelj prouzroči trećim osobama ili Naručitelju, odgovara Ugovaratelj, i on je u slučaju podnošenja odštetnog zahtjeva dužan istu preuzeti i podmiriti te smatrati Naručitelja neodgovornim za nju.

Ako Naručitelj, po bilo kojem osnovu plati ili mu se naplati ova šteta na teret njegovih sredstava, Ugovaratelj ga je dužan obeštetiti za iznos plaćene štete, iznos sudskih i odvjetničkih troškova i za zakonsku zateznu kamatu, a Naručitelj ima pravo namiriti se odbitkom odgovarajućeg iznosa od bilo koje situacije koju je ispostavio Ugovaratelj, odnosno na Naručitelju drugi prihvatljiv način.

Iznimno od odredbe prethodnog stavka, ako Ugovaratelj ne može pristupiti lokaciji radova, bez uzrokovanja štete trećim osobama ili Naručitelju, a Naručitelj mu odobri takav pristup i nastane šteta, istu će snositi Naručitelj u opsegu u kojem je odobrio takav pristup.

**Članak 17.**

Rizik propasti ili oštećenja građevine ili radova iz bilo kojeg uzroka prije primopredaje Naručitelju snosi Ugovaratelj te nema pravo na naknadu od Naručitelja.

Ukoliko se na radovima ili dijelu građevine dogodi gubitak ili šteta tijekom razdoblja kada je Ugovaratelj odgovoran za brigu o njima kako je navedeno u ovom članku, Ugovaratelj će nadoknaditi gubitak ili ispraviti štetu na svoj rizik i na trošak tako da radovi ili građevina odgovaraju ugovoru.

**ODGOVORNA OSOBA ZA IZVOĐENJE RADOVA**

**Članak 18.**

Ugovaratelj imenuje glavnog inženjera gradilišta, odnosno voditelja radova u svojstvu odgovorne osobe koja vodi građenje, odnosno pojedine radove sukladno Zakonu o gradnji.

Ugovaratelj je dužan prije početka radova Naručitelju pisanim putem dostaviti ime te podatke i dokaze o odgovarajućim uvjetima i stručnoj spremi imenovane odgovorne osobe.

**STRUČNI NADZOR**

**Članak 19.**

Izvođenje radova Naručitelj će nadzirati putem stručnog nadzora nad izvođenjem radova, a Ugovaratelj je dužan omogućiti mu nesmetano provođenje stalnog i svakodnevnog stručnognadzora.

Nadzorni inženjer koji u ime Naručitelja obavlja stručni nadzor, ima sva prava i obveze u provedbi stručnog nadzora u okviru važećih propisa i ugovora s Naručiteljem, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru.

Upute, nalozi i primjedbe nadzornog inženjera obvezuju Ugovaratelja.

Ugovaratelj će po potrebi od nadzornog inženjera pravovremeno zatražiti sva potrebna objašnjenja za izvođenje radova, u protivnom nema pravo na priznavanje naknade ili troškova zbog samoinicijativnog drugačijeg rješenja u izvođenju radova.

Nadzorni inženjer ima pravo naložiti obustavljanje daljnjeg izvođenja radova i tražiti ispravak ili rušenje pojedinih dijelova, ako se radovi izvode protivno važećim propisima, tehničkim propisima ili standardima.

**PRIMOPREDAJA I ZAVRŠNI OBRAČUN**

**Članak 20.**

Nakon što utvrdi da su radovi na gradilištu dovršeni u kvalitativnom i kvantitativnom smislu, Ugovaratelj će o tome pisano obavijestiti Naručitelja, koji će u roku od 15 kalendarskih dana od dana zaprimanja navedene pisane obavijesti provesti interni tehnički pregled.

Ukoliko se prilikom provođenja internog tehničkog pregleda utvrde nedostaci Ugovaratelj je dužan otkloniti sve nedostatke prema zapisniku s internog tehničkog pregleda, prije potpisivanja primopredajnog zapisnika.

Ako Ugovaratelj ne otkloni nedostatke utvrđene u zapisniku s internog tehničkog pregleda, Naručitelj će nedostatke otkloniti na trošak Ugovaratelja i ima pravo namiriti se iz jamstva za uredno ispunjenje ugovora i/ili trošak odbiti od bilo koje dospjele situacije/računa Ugovaratelja.

Ukoliko nema nedostataka predstavnik Naručitelja, Ugovaratelja i nadzorni inženjer potpisuju primopredajni zapisnik.

Zapisnik sadrži osobito sljedeće podatke:

- da li su radovi izvedeni prema Ugovoru, propisima i pravilima struke;

- odgovara li kvaliteta izvedenih radova ugovorenoj kvaliteti;

- konstataciju o primopredaji dokaza o kvaliteti materijala, opreme i radova;

- ukupnu vrijednost izvedenih radova prema ugovorenim cijenama,

- iznos isplaćen temeljem situacija,

- konačan iznos koji Ugovaratelj može ispostaviti na okončanoj situaciji prema nespornom dijelu obračuna,

- podatak da li su radovi završeni u ugovorenom roku, a ako nije za koliko je rok prekoračen,

- podatke o potraživanjima Naručitelja vezano za ugovornu kaznu i/ili naknadi štete,

- podatke o činjenicama o kojima nije postignuta suglasnost ugovornih strana

- datum završetka radova i datum primopredaje

Nakon potpisivanja zapisnika o primopredaji, primopredaja se smatra izvršenom te je Ugovaratelj ovlašten ispostaviti okončanu situaciju.

**Članak 21.**

Nakon završetka izvođenja radova Ugovaratelj je dužan bez odgode s gradilišta ukloniti preostali materijal, opremu i sredstva za rad te privremene objekte izgrađene u okviru pripremnih radova, otpad i slično.

Ugovaratelj je također bez odgode dužan dovesti zemljište i/ili okolne građevine/objekte na području gradilišta i na prilazu gradilišta u uredno stanje.

Ukoliko Ugovaratelj ne postupi sukladno traženom u ovom članku Naručitelj će pisanim zahtjevom zatražiti izvršenje u primjerenom roku. Ukoliko Ugovaratelj ne postupi po pisanom zahtjevu Naručitelj je ovlašten povjeriti navedene radove trećoj osobi na trošak Ugovaratelja.

**DODATNI RADOVI**

**Članak 22.**

Dodatnim radovima smatraju se hitni nepredviđeni radovi, više radovi i vantroškovnički radovi.

Hitni nepredviđeni radovi su oni čije je poduzimanje nužno da bi se osigurala stabilnost objekta ili spriječio nastanak štete, sukladno čl. 624. Zakona o obveznim odnosima (Narodne novine br. 35/05, 41/08, 125/11 i 78/15).

Više radovi su ugovoreni radovi po troškovničkim stavkama koji prelaze ugovorene količine. Potreba za više radovima utvrđuje se pismenim izvješćem nadzornog inženjera. Ugovaratelj može uz suglasnost nadzornog inženjera i predstavnika Naručitelja izvršiti i situirati više radove na pojedinim stavkama iz troškovnika, ali ne preko ugovorene cijene iz članka 3. ovog ugovora, a izvršeni više radovi biti će plaćeni Ugovaratelju samo ako postoji uredna pisana suglasnost nadzornog inženjera i predstavnika Naručitelja. U slučaju da bi izvođenje više radova dovelo do prekoračenja ugovorene cijene iz članka 3. ovog ugovora radovi se mogu izvesti samo uz pisanu suglasnost nadzornog inženjera i Naručitelja, u suprotnom neće biti plaćeni. Za više radove koji dovode do prekoračenja ugovorene cijene obvezno je sklapanje financijskog dodatka osnovnom ugovoru.

Vantroškovnički radovi su radovi koji nisu bili uključeni u osnovni ugovor, ali su postali nužni za izvođenje radova opisanih u njima i kada takve dodatne radove nije moguće tehnički ili ekonomski odvojiti od ugovora bez znatnih poteškoća ili znatnog povećanja troškova za Naručitelja. Potreba za dodatnim radovima utvrđuje se pismenim izvješćem nadzornog inženjera. Cijene vantroškovničkih radova utvrdit će se ponudom Ugovaratelja, a obračunat će se temeljem analize cijena, uz suglasnost i ovjeru nadzornog inženjera. Isti se izvode uz pisanu suglasnost nadzornog inženjera i Naručitelja, u suprotnom neće biti plaćeni. Za vantroškovničke radove je obvezno sklapanje financijskog dodatka osnovnom ugovoru.

Na odredbe prethodnih stavaka ovog članka odgovarajuće se primjenjuje odredba članka 134. ZJN 2016 te odredbe članaka 314-321. ZJN 2016 o izmjeni ugovora o javnoj nabavi tijekom njegova trajanja.

**JAMSTVO ZA UREDNO ISPUNJENJE UGOVORA**

**Članak 23.**

Ugovaratelj je dužan ishoditi i predati Naručitelju najkasnije u roku od 7 (sedam) kalendarskih dana od dana obostranog potpisa ugovora bezuvjetnu, na prvi poziv i "bez prigovora" garanciju banke za uredno ispunjenje ugovora na kojoj je kao korisnik naznačen naručitelj Grad Vukovar, za slučaj povrede ugovornih obveza, u visini od 5% (pet posto) ugovorene cijene bez PDV-a, s rokom važenja 60 kalendarskih dana nakon ugovorenog roka određenog za završetak radova. Umjesto navedenog, Ugovaratelj može dati jamstvo u vidu novčanog pologa u traženom iznosu.

U slučaju produljenja ugovorenog roka izvođenja radova, Ugovaratelj će Naručitelju, dostaviti produženo jamstvo za uredno ispunjenje ugovora s rokom važenja 60 kalendarskih dana nakon novougovorenog roka određenog za završetak radova, najkasnije 15 (petnaest) dana prije isteka važenja prvotnog jamstva za uredno ispunjenje ugovora.

U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član zajednice, u cijelosti ili parcijalno s članom/vima u ukupno traženom iznosu.

Jamstvo za uredno ispunjenje ugovora se vraća Ugovaratelju nakon primopredaje i konačnog obračuna radova.

**JAMSTVENI ROK**

**Članak 24.**

Jamstveni rok za izvedene radove iznosi \_\_\_\_\_\_ (slovima: \_\_\_\_) mjeseci.

Jamstveni rok produžuje se za onu vrstu radova ili njihovih dijelova i opreme, gdje je zakonska obveza jamstvenog roka određena propisima.

Ugovaratelj se obvezuje da će u jamstvenom roku bez prava na posebnu nadoknadu, izvršiti popravak svih nedostataka na građevini.

Ugovaratelj je dužan započeti s uklanjanjem nedostataka po pisanom zahtjevu Naručitelja, bez odgode i stručno ukloniti nedostatke u primjerenom roku.

Ako Ugovaratelj ne postupi po zahtjevu Naručitelja, Naručitelj ima pravo ukloniti nedostatke preko treće osobe na trošak Ugovaratelja.

**JAMSTVA ZA OTKLANJANJE NEDOSTATAKA U JAMSTVENOM ROKU**

**Članak 25.**

Ugovaratelj je obvezan dostavit jamstvo za otklanjanje nedostataka u jamstvenom roku za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Po obavljenoj primopredaji izvedenih radova Naručitelju, najkasnije prilikom predaje okončane situacije, Ugovaratelj se obvezuje predati Naručitelju bankarsku garanciju za otklanjanje nedostataka u jamstvenom roku na kojoj je kao korisnik naznačen naručitelj Grad Vukovar. Garancija mora biti bezuvjetna, na prvi poziv i "bez prava prigovora", na iznos od 5 % (pet posto) od ukupno izvedenih radova bez PDV-a, na jamstveni rok od\_\_\_\_\_\_\_\_\_mjeseci (ponuđeni rok, a minimalno 24 mjeseca) godine od dana obavljene primopredaje izvedenih radova. Umjesto navedenog, gospodarski subjekt može dati jamstvo u vidu novčanog pologa u traženom iznosu.

Ukoliko ugovaratelj ne preda bankarsku garanciju kao jamstvo za otklanjanje nedostataka u jamstvenom roku niti položi jamstvo u vidu novčanog pologa u traženom iznosu naručitelj će na okončanoj situaciji zadržati iznos od 5% (pet posto) od iznosa ukupno izvedenih radova bez PDV-a na ime jamstva za otklanjanja nedostataka u jamstvenom roku.

U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice, u cijelosti ili parcijalno s članom/vima u ukupno traženom iznosu.

**RASKID UGOVORA**

**Članak 26.**

Ugovorne strane suglasne su da svaka ugovorna strana može raskinuti ovaj Ugovor prije isteka ugovorenog roka i u slučaju nastupa sljedećih okolnosti:

* ako zbog više sile nije moguće stalno ispunjavati ugovorene obveze ili je onemogućeno ispunjenje ugovora,
* ako nadležno tijelo uprave zabrani daljnje izvođenje radova.

U slučaju raskida ovog Ugovora prije isteka ugovorenog roka ugovornim stranama ostaju sva prava i obveze koje su nastale u tijeku važenja Ugovora.

**Članak 27.**

Ako se tijekom izvršenja ovog ugovora Ugovaratelj ne drži uvjeta ugovora odnosno ne ispuni bilo koju obvezu iz ovog Ugovora, Naručitelj ima pravo tražiti od Ugovaratelja da, u primjerenom roku, otkloni nedostatke ili ispuni obvezu iz ovog Ugovora.

Ukoliko do isteka roka iz stavka 1. ovog članka Ugovaratelj ne postupi po zahtjevu Naručitelja Naručitelj ima pravo raskinuti Ugovor.

Naručitelj ima pravo raskinuti ovaj Ugovor, bez ostavljanja naknadnog roka ukoliko Ugovaratelj:

- ne dostavi jamstvo za uredno ispunjenje ugovora kako je određeno ovim ugovorom,

- u slučaju produljenja ugovorenog roka izvođenja radova, ne dostavi produženo jamstvo za uredno ispunjenje ugovora kako je određeno ovim ugovorom

- postane nesposoban za plaćanje ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ovom Ugovoru

- prekorači rok izvršenja radova za više od 30 kalendarskih dana.

U slučaju raskida Ugovora od strane Naručitelja, sukladno ovom članku, Naručitelj ima pravo aktivirati jamstvo za uredno ispunjenje ugovora te zahtijevati i naknadu štete sukladno odredbama Zakona o obveznim odnosima.

Ugovor se smatra raskinutim kada Ugovaratelj primi pismenu obavijest o raskidu Ugovora.

**Članak 28.**

Ugovaratelj ima pravo raskinuti ovaj Ugovor:

- ako Naručitelj u bitnome ne izvršava svoje obveze iz ovog Ugovora i

- u slučaju kada je onemogućeno izvođenje radova za dulje od 60 (šezdeset) kalendarskih dana zbog okolnosti za koje nije odgovoran Ugovaratelj.

U slučaju raskida ovog Ugovora sukladno prethodnom stavku Naručitelj će platiti Ugovaratelj samo izvedene radove.

Šteta koju Ugovaratelj može potraživati zbog raskida ovog Ugovora iz razloga što Naručitelj u bitnome nije izvršavao svoje obveze, obuhvaća samo običnu štetu koju je Ugovaratelj imao zbog raskida (što ne uključuje troškove uprave niti izmaklu korist ili povredu prava osobnosti).

U slučaju neovlaštenog raskida ugovora od strane Ugovaratelj Naručitelj je ovlašten aktivirati jamstvo za uredno ispunjenje ugovora.

**OBVEZE UGOVARATELJA** **U SLUČAJU RASKIDA**

**Članak 29.**

U slučaju raskida ovog Ugovora po bilo kojoj osnovi Ugovaratelj je obvezan u primjerenom roku, a najduže u roku od 30 kalendarskih dana:

- osloboditi gradilište od svojih strojeva, materijala i ljudi, te strojeva, materijala i ljudi svojih podizvoditelja,

- izvršiti primopredaju svih radova, te predati svu dokumentaciju nadzornom inženjeru i

- zaštititi radove od propadanja i oštećenja na tehnički prikladan i ispravan način.

Ukoliko Ugovaratelj ne izvrši u prethodnom stavku navedene obaveze u za to predviđenim rokovima Naručitelj ima pravo na trošak Ugovaratelja bez potrebe ishođenja odobrenja ukloniti s gradilišta materijal i strojeve Ugovaratelja ili podugovaratelja te ih pohraniti u javno ili drugo skladište na trošak Ugovaratelja, a troškove namiriti iz bilo koje dospjele situacije/računa Ugovaratelja.

**OSTALE ODREDBE**

**Članak 30.**

Osobe imenovane od strane Naručitelja (predstavnici) za praćenje izvršenja ovog ugovora su: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 31.**

Za glavnog Izvođača određuje se: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 32.**

Ugovorne strane suglasne su da će se na izmjene ovog Ugovora primjenjivati članci 314. do 321. ZJN 2016.

Ugovorne strane suglasne su da za sve što nije regulirano odredbama ovog Ugovora primjenjuju se odredbe ZJN 2016, Zakona o gradnji, Zakona o poslovima i djelatnostima prostornog uređenja i gradnje i ostalih pozitivnih propisa koji uređuju predmetno područje.

Na odgovornost za ispunjenje obveza iz ovog Ugovora na odgovarajući način primjenjuju se odredbe Zakona o obveznim odnosima.

Isključuje se primjena Posebnih uzanci u građenju.

**Članak 33.**

Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda koji je mjesno nadležan za Grad Vukovar.

**Članak 34.**

Ovaj Ugovor načinjen je u 5 (pet) istovjetnih primjerka, od kojih 3 (tri) primjeraka pripadaju Naručitelju, a 2 (dva) primjerka pripadaju Ugovaratelju.

 Mjesto i datum: Mjesto i datum:

 \_\_\_\_\_\_\_\_\_\_\_\_\_\_\_\_\_ 2017. Vukovar, 2017.

 *ZA UGOVARATELJA: ZA NARUČITELJA:*

  **GRAD VUKOVAR**

 Gradonačelnik:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Ivan Penava, prof.**

KLASA:

URBROJ:

**8. IZJAVA O DULJINI TRAJANJA JAMSTVENOG ROKA**

| Ime i adresa Naručitelja | Grad Vukovar, Dr. Franje Tuđmana 1, Vukovar |
| --- | --- |
| Predmet nabave | Energetska obnova zgrade Ekonomske školeu Vukovaru -MV-17-14 |
| Naziv i adresa ponuditelja |  |
| Ponuđeni jamstveni rok (minimalno 24 mjeseci) |  |